VEGA præsenterer
**Julias Moon rammer hit-sfæren i Store VEGA**
*Sol og måne står i zenit, når de to hitmagere i Julias Moon skruer helt op for deres popbangers i Store VEGA den 29. maj.*

Efter fire år fra hinanden har hitmagerne i Julias Moon endelig fundet melodien igen. Den genopståede duo har fornyligt udsendt singlen ”Drive” og er klar til at kickstarte popfesten i VEGA. Tempoet er højt, poptonen intakt, mens duoens særegne, elektroniske udtryk er modnet og fokuseret.

Bandet katapulterede mod stjernerne i 2013, da de udgav deres debutsingle ”Bay”. Hittet blev P3´s Uundgåelige og kort derefter fulgte en perlerække af ørefængende pophits turen mod de danske radiostationer.

Efter at forsanger Louis Samson blev færdig på gymnasiet mødte han producer Oliver Kincaid og nu tidligere medlem, Nicolai Gabold. Sammen fandt de ind til bandets potente og poppede univers af skarpskårne melodier og elektroniske synthflader. I 2014 udkom deres debutep *Fake ID Heartbreak,* der røg direkte ind på en førsteplads på den danske hitliste. Gaffa kvitterede med fire stjerner og skrev:

*”Især singlen Lipstick Lies fik momentum med sit velkomponerede miks af retro synth-stabs og gedigent fokus på de rigtige hooks på de rigtige steder. Imens beholder trioen enkelte jazz-inspirerede momenter i sangenes akkordskift, som giver dem en særlighed i det skandinaviske poplandskab.”*

Med fyldige produktioner og pulserende liveoplevelser er Julias Moon endnu en gang klar til at ramme hit-sfæren og pophjerterne i Store VEGA den 29. maj.

**Fakta om koncerten**
Julias Moon (DK)
Lørdag den 29. maj, 2020 kl. 20.00
Store VEGA, Enghavevej 40, 1674 København V
Billetpris 250 kr. + gebyr
Billetsalget starter fredag den 16. oktober kl. 10.00 via vega.dk og Ticketmaster